Valgamaa teenetemärk
Valgamaa teenetemärk on teenetemärk, millega tunnustatakse isikuid, kes on oma töö ja tegevusega panustanud Valgamaa arengusse või kes on silma paistnud märkimisväärse, maakonna jaoks olulise teo või saavutusega. Kuni 2017. aastani andis Valgamaa kõrgeimat autasu – Valgamaa vapimärki ning Valgamaa teenetemärki – välja Valga maavanem koostöös Valgamaa Omavalitsuste Liiduga. Alates 2018. aastast jätkab maakonnas seda traditsiooni Valgamaa Omavalitsuste Liit.